Kapustinų ežeras
55°19′4″ š. pl. 25°2′29″ r. ilg.﻿ / ﻿55.31778°š. pl. 25.04139°r. ilg.﻿ / 55.31778; 25.04139 Kapustinų ežeras – ežeras Lietuvoje, Anykščių rajone, 4 km į šiaurės rytus nuo Žemaitkiemio miestelio. Ežeras beveik apvalus, jo skersmuo ~ 0,16 km. Altitudė 120,2 m. Krantai žemi, pelkėti, tik vakarinis krantas kiek aukštesnis. Krantai apaugę medžiais ir krūmais. Vakarinėje pakrantėje plyti pievos. Pietuose išteka upelis link toje pačioje pelkėje telkšančio mažesnio Kapustino ežerėlio (Plaštakos upės baseinas). Netoliese į rytus įsikūręs Plaštakos kaimas. Šiaurine pakrante eina kelias  4805  Siesartis–Žemaitkiemis–Kibildžiai .